آمریکا خاریجی ایشلر ناظیری مایک پومپئو، ایسرائیل و فیلیسطین آراسین‌داکی اساس فرق‌لری حلّ ائده‌جک‌لری بیر نقطه‌ده اولدوق‌لارینا ایناندیغینی دئییب.
پومپئو، سوئیس‌ده کئچیریلن 49-جی دونیا ایقتیصادی فورومونون خصوصی ایجلاسینا ویدئو کونفرانس یولویلا قاتیلاراق اؤنا یؤنلدیلن سوال‌لاری جوابلاندیردی.
فیلیسطین و ایسرائیل آراسیندا باریشین تامین اولونماسی پلانینا یؤنلیک سوال اوزرینه پومپئو،
"یوز ایلین "آنلاشما‌سی" آدی وئریلن پروژه‌یه ایستیناد ائده‌رک آمریکا پرزیدنتی دونالد ترامپ‌ین کورکنی و موشاویری جرد کوشنر و اولوسلار آراسی موذاکیره‌لر اؤزل نماینده‌سی جیسون گرینبلات ایله چالیشدیق‌لارینی و " باریشین تامین ائدیلمه‌سینه یؤنلمیش اؤنملی آددیم‌لار" آتا‌جاق‌لارینی بیلدیریب.
پومپئو، فیلیسطین و ایسرائیلین بیر شکیلده ماسایا اوتورماق مجبوریتینده اولدوغونو ایفاده ائده‌رک آمریکانین ایسرائیل‌دکی سئچیم‌لردن درحال سونرا طرف‌لر آراسیندا مثبت اونسیتین تامین اولونماسی اوچون لازیمی آددیم‌لاری آتاجاغینی بیلدیریب.
فیلیسطین و ایسرائیل آراسیندا پروبلمین اونلارلا ایلدیر داوام ائتدیگینی بیل‌دیرن پومپئو،
"ایسرائیل و فیلیسطین آراسین‌داکی اساس فرق‌لری حلّ ائده‌جگیمیز، دونیا چوخ اوزون مدت‌دیر ناراحات ائدن پروبلم‌لرین آرا‌دان قالدیریلماسی اوچون هر ایکی طرفین بیر آرایا گلمه‌سینی تامین ائدجگیمیز بیر یئرده اولدوغوموزا اینانیرام." دئیه دانیشدی.
آمریکا پرزیدنتی دونالد ترامپین ایسرائیل-فیلیسطین مسئله‌سی‌نین حلّی مسئله‌سینده ایره‌لی سوردوگو، سعودی عربیستانی، بیرلشمیش عرب امیرلیک‌لری و میصرین ده دستک وئردیگی بیل‌دیریلن "عصرین آنلاشما‌سی" پلانی‌نین، فیلیسطین دولتینی قورماق اوچون سینا تورپاق‌لاری‌نین بیر بؤلومو‌نون آلینماسینی نظرده توتدوغو ایره‌لی سورولور و یا پلانین قودس‌ون هامی‌سی‌نین ایسرائیله بوراخیلماسی و غرب اووردان‌داکی یاسا دیشی خاریجی یهودی یاشاییش منطقه‌لری‌نین بؤیوک قیسمی‌نین وارلیغینی سوردورمه‌سی کیمی فیلیسطین‌لی‌لرین علیهینه اولان مادّه‌لر ایچه‌رن ائتدیگی بیلدیریلیر.
ایسرائیل طرفین‌دن یئرلرین‌دن ائدیلن 6 میلیونا یاخین فیلیسطین‌لی قاچقی‌نین گئری دؤنوش حاقی مسئله‌سینه یئر وئریلمدیگی دیله گتیریلن پلاندا، فیلیسطین طرفینه بیر سیرا مادی یاردیم‌لار ایله قودس‌ون کنار محله‌لرین‌دن بیری‌نین پایتخت اولا‌راق تکلیف ائدیلدیگی ده ایفاده ائدیلیر.
فیلیسطین ایسه سؤز قونوسو آنلاشماسینی اعتراض ائده‌رک قطعی دیلله رد ائتمیشدی.
